text: Fuldt hus til mudderløb
  15 september 2018 kl. 20.46
  For anden gang blev der lørdag afholdt mudderløb for kvinder i Fredericia, og alt var udsolgt.
  Var det noget med 7,5 kilometer gennem sump, mudder, græs og en sø?
  Det spørgsmål havde 1.850 kvinder lørdag sagt ja til, da de deltog i mudderløbet Ladies Mud Race.
  Løbet er arrangeret af Fredericia Fag & Firmaidrætsforbund og blev for anden gang afholdt ved Fælleden. Under de små otte kilometer skulle kvinderne gennem det militære øvelsesterræn og forbi forskellige forhindringer.
  Forhindringsløb i det vilde terræn, som Ladies Mud Race er et af de nyeste løb i rækken af såkaldte obstacle course races.
  Obstacle Course Races
  Gennem de seneste år er OCR-løb dukket op over hele landet. Nogle til mænd, andre til kvinder og flere til begge.Selvom OCR dyrkes på elite-niveau i Danmark og verden over, er løbene også blevet en team-aktivitet for danskerne på motionsniveau, hvor man følges af i flok og hjælper hinanden igennem forhindringerne.
  
  